Trondheim sentralstasjon

**Trondheim sentralstasjon** (**Trondheim S**, sørsamisk: *Tråanten ruevtieraajroestasjovne*) er hovedjernbanestasjon i Trondheim og er start- og endestasjon for Dovrebanen og Nordlandsbanen. Nord for stasjonen ligger Brattøra godsterminal med tilknytting til Trondheim havn. Stasjonen er også rutebilstasjon for Trondheim og betjener både by-, region- og fjernbusser. Inntil 1968 gikk også trikken til stasjonen.

## Navnehistorikk

Stasjonen ble åpnet som *Throndhjem ([[Brattøra]])* i 1881 som endestasjon for Meråkerbanen. Den eldste delen av stasjonsbygningen sto ferdig i 1883. I 1884 ble den endestasjon også for Trondhjem–Størenbanen, som til da hadde hatt *[[Throndhjem stasjon]]* på Kalvskinnet som endestasjon, navnet ble endret til *Trondhjem* i 1894. Fra 1. januar 1930 til og med 5. mars 1931 var stasjonsnavnet en kort tid *[[Nidaros#Navnestrid|Nidaros]]*, for så bli *Trondheim*. Fra 1995 anvendte NSB navnet *Trondheim S* (sentralstasjon), men dette ble tatt i bruk av Jernbaneverket først fra 15. desember 2002.

Fil:Jernbanestationen i Trondhjem - no-nb digifoto 20160316 00025 bldsa fFA00292 (cropped).jpg|Throndhjem (Kalvskinnet) i 1883 
Fil:Trondheim sentralstasjon nybygd.jpg|Den nybygde Trondheim stasjon på 1880-tallet. 
File:Jernbanebrua og Jernbanestasjonen (4008071604).jpg|Postkort med Jernbanebrua (Meråkerbrua) og jernbanestasjonen
File:Jernbanestasjonen (1927) (4007303165).jpg|Jernbanestasjonen i 1927 
Fil:Trondheim sentralstasjon 1929.jpg|Trondheim sentralstasjon i 1929


## Jernbane

SJ Norge opererer samtlige toglinjer, disse er:

* **F6** Oslo S – Trondheim S (fjerntog, Dovrebanen)
** *via [[Oslo Lufthavn stasjon|Oslo Lufthavn]] – [[Hamar stasjon|Hamar]] – [[Lillehammer stasjon|Lillehammer]] – [[Otta stasjon|Otta]] – [[Dombås stasjon|Dombås]] – [[Oppdal stasjon|Oppdal]] – [[Støren stasjon|Støren]]*
* **F7** Trondheim S – Mosjøen – Mo i Rana – Rognan – Fauske – Bodø (fjerntog, Nordlandsbanen)
** *via [[Værnes holdeplass|Trondheim Lufthavn]] – [[Steinkjer stasjon|Steinkjer]] – [[Grong stasjon|Grong]]*
* **R60** (Oslo S -) Hamar – Røros – Trondheim S (– Ranheim) (Rørosbanen)
** *via (Oslo Lufthavn –) [[Elverum stasjon|Elverum]] – [[Rena stasjon|Rena]] – Støren*
* **R70** (Oppdal –) Støren – Lundamo – Ler – Melhus (/ Lerkendal) – Trondheim S – Ranheim – Steinkjer (Trønderbanen)
** *via Trondheim Lufthavn – [[Stjørdal stasjon|Stjørdal]] – [[Levanger stasjon|Levanger]] – [[Verdal stasjon|Verdal]]*
* **R71** Trondheim S – Storlien (Meråkerbanen)

## Buss
I 1995 ble byens rutebilstasjon flyttet fra Leütenhaven til Trondheim sentralstasjon. Med dette ble en ny bygningsmasse oppført for betjening av lokale bybusser og region- og fjernbusser. I forbindelse med ombygging av stasjonsområdet som pågår frem til 2025, ble bussholdeplassen i 2022 oppgradert til metrobuss-standard og nyåpnet 7. november.

**Fylkestrafikk**

AtB har ansvaret for bylinjene og de fleste regionlinjene som går via stasjonen, med noen unntak. Flere av bybussene stopper her, deriblant metrobuss-linje 2 og linjene 10, 20, 21, 23, 25, 70 og 75. I rushtidene stopper også linjene 76 og 79 her.

Trondheim S er holdeplass for AtBs regionbusser som knytter Trondheim med nærliggende deler av Trøndelag, slik som Orkanger - Fannrem (linje 310, 410 og nattbuss 4101), Stjørdal (311), Sorgenfri (311), Støren (340), Rissa - Råkvåg (350), Fillan - Sistranda (420), Stjørdal - Selbu - Stugudalen (430), Støren - Røros (440), Åfjord - Sandviksberget (452), Orkanger - Kyrksæterøra - Aure (470) og Støren - Oppdal (480).

Andre fylkestrafikale busselskaper som opererer fra Trondheim S, er Fram som driver Mørelinjen linje 905 mot Skei - Halsa - Molde - Ålesund og Innlandstrafikk som driver Østerdalsekspressen linje 135 mot Tynset - Alvdal.

**Kommersiell trafikk**

Vy express har etablert fjerntrafikk fra stasjonen med sin linje VY710 mot Lillehammer.

Tidligere gikk Værnesekspressen (Unibuss Ekspress) til Trondheim lufthavn og Fjordekspressen (NOR-WAY Bussekspress) linje 431 til Bergen herfra, men det er usikkert om disse rutene vil returnere i fremtiden.

**Komplett liste**

* **2** Østre Lund - Kolstad - Strindheim
* **10** Sjetnmarka / Rate - Fortuna - Vikåsen
* **20** Romolslia - Grillstad
* **21** Pirbadet - Trollahaugen / Ilsvika
* **23** Pirbadet - Sandmoen
* **25** Hurtigbåtterminalen - Vikåsen
* **70** St. Olavs hospital - Hommelvik - Stjørdal
* **75** Trondheim S - Spongdal
* **76** Trondheim S - Spongdal, *kun rushtid*
* **79** Sluppen - Lerkendal - Vikhammeråsen, *kun rushtid*
* **135** Trondheim S - Tynset - Alvdal, *Innlandstrafikk*
* **310** Trondheim S - Orkanger - Fannrem
* **311** Sorgenfri - Trondheim S - Stjørdal
* **340** Trondheim S - Støren
* **350** Trondheim S - Rissa - Råkvåg
* **410** Trondheim S - Orkanger - Fannrem
* **4101** Trondheim S - Orkanger, *nattbuss*
* **420** Trondheim S - Fillan - Sistranda
* **430** Trondheim S - Stjørdal - Selbu - Væktarstua
* **440** Trondheim S - Støren - Røros
* **452** Trondheim S - Åfjord - Sandviksberget
* **470** Trondheim S - Orkanger - Kyrksæterøra - Aure
* **480** Trondheim S - Støren - Oppdal
* **VY710** Trondheim S - Lillehammer, *Vy express*
* **905** Trondheim S - Skei - Halsa - Molde - Ålesund, *Fram*

## Hurtigbåt
En ny gangbro over det eksisterende jernbanesporet (åpnet okt. 2012) forbinder stasjonsområdet direkte med Pirterminalen og et nytt parkeringsbygg i forbindelse med Nordre avlastningsvei (NAV). Trondheim sentralstasjon er to minutter med buss fra Pirterminalen hvor Torghatten Midt har hurtigbåttrafikk. De tre hurtigbåtlinjene er **800** mot Kristiansund via Brekstad, **805** mot Brekstad og **810** mot Vanvikan. Det er omtrent 15 minutter gange fra kaia for Hurtigruten mot Bergen og Kirkenes.

## Trikk
Mellom 1913 og 1968 var stasjonen terminus for Elgeseterlinjen (linje 2) og Singsakerlinjen (linje 3) drevet av Trondheim Sporvei.

## Bygningsmessige endringer
I 2023 åpnet en parkeringskjeller, Trondheim S P-hus. En ny stasjonsbygning like ved den gamle åpnet 12. desember 2025. Bane NOR Eiendom bygger 235 boliger og et nytt bydelssentrum mellom den nye stasjonsbygningen og Politihuset. Planlagt ferdigstillelse er i 2028. 

I forbindelse med byutvikling og revitalisering av området nord for stasjonen vil deler av den gamle stasjonsbygningen bli revet.

## Referanser


## Eksterne lenker
* Trondheim kommune - Brattørkaia, Trondheim sentralstasjon og ny tverrforbindelse, forslag til reguleringsplan